|  |  |
| --- | --- |
| Forum: | Handicaprådet |
| Tid: | Mandag 22. juni 2015 kl. 18.30 |
| Sted: | Rådhuset, mødelokale 129 |
| Deltagere: | Jens Mikkelsen, Alice Hasselgren, Henrik Jess, Bjarke Juul, Leif Neergaard, Ottar Bingen-Jakobsen, Frederik Lerche |
| Afbud: | Lene Rygaard Jessen, Mette S. Kløve, Patricia W. Gale |
| Referent: | Carina Kofoed |

## Budget 2016

Sagsfremstilling:

v/Helle Gehlert, chef for Økonomi & Stab

Helle fortæller om budgettet for år 2016.

**Beslutning:**

Helle Gehlert gennemgik hovedelementerne i budgetkataloget.

Powerpoints er vedhæftet referatet.

Kommunalbestyrelsen afholder temamøde den 1. september, hvor de ser høringssvar igennem og begynder arbejdet med budgetkataloget.

HR udarbejder høringssvar.

**Spørgsmål fra HR til afdelingen: ”Hvor mange benytter sig af muligheden for morgenåbning i SFO?”**

Hvis der opstår yderligere spørgsmål kan de sendes til Jens eller Michelle.

Bilag:

* *Budgetkatalog – sendt i høring fredag den 19. juni 2015.*

## Vision for Albertslund 2015 - 2025

Sagsfremstilling:

v/områdesekretariatsleder May Lundsgaard

May fremlægger Vision og strategi – en by for børnene, det grønne og fællesskabet.

**Beslutning:**

May gennemgik hovedelementerne i den nye vision og strategi.

Powerpoints er vedhæftet referatet.

Visionen og strategien er ambitiøs og man når måske ikke samtlige opstillede mål – men den er retningsvisende og giver et godt billede af hvordan man ønsker, at Albertslund Kommune skal være.

Den gamle vision skal evalueres ved udløb her i 2015.

HR gør opmærksom på, at der ikke står specifikt nogle steder, at børn også kan være børn med handicap. Der står dog flere gange nævnt ordet mangfoldighed – men hvad rummer det? Måske skal det gøres klart i forordet.

HR udarbejder høringssvar.

Bilag:

* *Vision og strategi – en by for børnene, det grønne og fællesskabet.*
* *Screening af ” Vision og strategi – en by for børnene, det grønne og fællesskabet” i henhold til Lov om miljøvurdering.*

## God Adgang

**Sagsfremstilling:**

v/leder af Ejendom, Vej & Park – Frederik Lerche

Frederik giver en status/gennemgang af rapporten der er kommet fra God Adgang.

**Beslutning:**

Frederik gennemgik hovedelementerne i rapporten.

Powerpoints er vedhæftet referatet.

En del af bemærkningerne i rapporten er kendt stof og Miljø & Teknik arbejder løbende med tingene. Fremadrettet vil læringen fra rapporten bruges i nye arbejder.

Borgerne kan se adgangsmærkerne på godadgang.dk

HR læser ind i rapporten og tager en drøftelse på næste møde af, hvad der nu bør ske.

**Spørgsmål til afdelingen: ”Hvad har rapporten og abonnementet kostet?”**

Frederik sender rapporten til HR – evt. via Michelle.

## Handleplan for ”Kommunikation og information”

**Sagsfremstilling:**

v/formand Jens Mikkelsen

Forslag til hvad handleplanen skal indeholde samles.

**Beslutning:**

Begge dokumenter skal sendes til hele rådet. Jens tager en drøftelse med afdelingerne om kommentarerne til handicappolitikken. Der er også spørgsmål der skal svares på.

Kan der komme nye billeder ind? Jens undersøger.

Forslag til handleplanen tages med ind som input til afdelingerne. Jens er ansvarlig.

Forslag til handleplanen samt status på handicappolitikken med kommentarer skal sendes til hele HR. Michelle sørger for dette.

## Huskeliste

Borgerrådgiver kommer på møde i september og der skal planlægges dialogmøde.

Besøg i Sundhedshuset – hvis det skal stå færdigt bliver det i starten af 2016. Det kan måske også arrangeres før.

Punkt 4 om evaluering af vedtægter – kan det blive på næste møde?

*Bilag:*

* *Huskeliste*

## Eventuelt

* Status på det nye Kongsholmcenter – hvordan bliver tilgængeligheden?  
  Tilgængelighedspulje – Miljø & Teknik søger hvis der er mulighed for det.
* Henvisning til toiletter i Føtex – må der henvises til disse?  
  Miljø & Teknik har været i dialog med Føtex – de er positivt indstillet og der må gerne skiltes. Peter Kallesøe kontakter Bjarke.
* Status på busholdeplads og bjergbanen  
  Der er gang i linjeføring og gravetilladelse – vi er henne i 2020 før der kommer en station, så tilgængeligheden tænkes ind til den tid. Der bliver et forløb når vi nærmer os. Tilgængelighedsudvalget har nedsat en gruppe der følger arbejdet tæt og der er planlagt en møderække der strækker sig til 2025.
* Dispensationsansøgning i Rækkehusene – status.

Der er givet dispensation til, at der ikke nødvendigvis skal være niveaufri adgang til hoveddøren – men man skal kunne komme ind af haven. Det kan man ikke alle steder.  
Frederik undersøger status på dispensationerne.

* Utilfredshed med elevatorer i centret der ikke virker. Miljø & Teknik arbejder på sagen og lige pt. er der tilsyn dagligt.
* Hvad skal der ske med Kanalhuset?  
  Der har været en sag i ØU og der kommer muligvis endnu en sag. Mødesagerne kan læses på kommunens hjemmeside.
* Hvor mange borgere er ramt af førtidsreformen? Alice henvender sig til Jan Eriksen, hvis svaret ikke fremgår af materialet fra sidste møde.
* Rettelse af mailadresse på hjemmesiden – Carina sørger for dette.
* ”Indsatsoverblik juni 2015 – Voksne med særlige behov” er udleveret til HR.   
  **Spørgsmål til afdelingen fra HR:**- Hvad betyder tallene mere præcist?  
  - Hvilken gruppe ligger borgere med autisme under og hvad med borger med stærk ADHD?  
  - Kvartalsvis økonomiopfølgning på området efter nye kvalitetsstandarder – kan HR blive informeret? Måske få samme information som ØU.  
  - STU – hvor mange borgere er i STU forløb og hvor mange borgere er udenbys? Hvordan er opfølgningen/proceduren på de borgere der er placeret udenbys? Hvad får borgerne som dokumentation på gennemført undervisning?